Lietuvos Respublikos diplomatinių atstovybių ir konsulinių įstaigų ekonominių funkcijų vykdymo taisyklių

1 priedas

**(Aktualios ekonominės informacijos suvestinės forma)**

**LR ambasada Suomijoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

\_\_\_\_\_\_\_\_\_\_\_2023-04.15-21\_\_\_\_\_\_\_\_\_

(Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| Aktuali informacija | | | |
| 23-04-14 | FI St.D. duomenimis, 2023 m. vasarį visos prekybos apyvarta, palyginti su 2022 m. vasariu, padidėjo 3,7 %, tačiau, įvertinus kainų pokyčius, ji sumažėjo 3,8 %. Apyvarta augo visose pagrindinėse pramonės šakose. | <https://www.stat.fi/julkaisu/cl8e58gvthiyn0bvxk6q36vww> | Automobilių prekybos apyvarta 2023 m. vasarį, palyginti su 2022 m., padidėjo 4,4%, tačiau pardavimų apimtys, palyginti su 2022 m., sumažėjo 0,8%. Didmeninės prekybos apyvarta vasarį padidėjo 2,4 %, bet pardavimų apimtys per metus sumažėjo 5,2 %. Palankesnę apyvartos nei pardavimų raidą didmeninėje prekyboje galima paaiškinti didesnėmis kainomis, ypač maisto produktų. Mažmeninės prekybos apyvarta vasarį padidėjo 5,8%, tačiau pardavimų apimtys sumažėjo 2,8%. Maisto prekių prekybos apyvarta per metus didėjo 6,9%, o pardavimai per tą patį laikotarpį sumažėjo 5,1%. Prekybos apyvarta universalinėse parduotuvėse didėjo 5,7%, tačiau pardavimų apimtys per metus sumažėjo 4,4%. Specializuotų parduotuvių prekybos apyvarta augo 2,5%, o pardavimų apimtys sumažėjo 2,8 %. Vasarį., palyginti su sausio mėn., visos prekybos apyvarta sumažėjo 0,7% proc., pardavimų apimtys sumažėjo 1,7%. Sausį, palyginti su gruodžiu apyvarta padidėjo 1,7%, o pardavimų apimtys - 1,9 %. |
| 23-04-15 | 2022 m. bendras energijos suvartojimas sumažėjo 6%. Vėjo energija padengė rekordinę 14,1% visos suvartotos elektros energijos. | <https://www.stat.fi/en/publication/cl8lmyfdcqgc70dukvv6dsrdd> | Preliminariais FI St.D. duomenimis, 2022 m. bendras energijos suvartojimas sumažėjo 6%. Palyginti su praėjusiais metais, elektros energijos gamyba šalies viduje išliko stabili, o grynasis elektros energijos importas sumažėjo 30%. RU elektros energijos ir dujų importo nutraukimas ir padidėjusios energijos kainos atsispindėjo elektros energijos įsigijime ir suvartojime. Didelės elektros energijos kainos 2022 m. taip pat prisidėjo prie paklausos sumažėjimo. Iškastinio kuro nenaudojančios elektros energijos gamyba buvo rekordiškai didelė ir 2022 m. padengė 75% viso elektros energijos suvartojimo. Vėjo energija padengė rekordinę 14,1% visos suvartotos elektros energijos. Didmeninės prekybos apyvarta vasarį išaugo 2,4%, bet pardavimai, palyginti su 2022 m., sumažėjo 5,2 proc. Palankesnį didmeninės prekybos apyvartos nei pardavimų pokytį galima paaiškinti ypač padidėjusiomis maisto produktų kainomis. |
| 23-04-17 |  |  | FI 2022 m. pavasarį namų ūkiai atliko daug apsidraudimo sandorių dėl palūkanų normos augimo būsto paskoloms. Dėl to padidėjo sutarta metinė palūkanų norma ir priskaičiuota palūkanų marža. 2022 m. rudenį tipinė būsto paskolų orientacinė 12 mėnesių EURIBOR palūkanų norma smarkiai padidėjo, todėl vertinama, kad dėl to sumažėjo sandorių dėl palūkanų normų draudimo kiekis, nes padidėjo jų kainos. Tuo pat metu sumažėjo naujų būsto paskolų panaudojimo sąlyginė palūkanų marža. |
| 23-04-19 | 2023 m. maisto kainos ir toliau kils ()sparčiau (~7,5%) nei bendras kainų augimas (~5%). | <https://www.hs.fi/talous/art-2000009526319.html> | "Pellervo Economic Research" (PTT) prognoze, maisto kainos 2023 m. toliau kils sparčiau nei bendra infliacija, t.y. ~7,5%, kas akivaizdu mažiau nei 2022 m.(~ 10,5%). Bendrai vartojimo kainos kils ~5%. Taip yra visų pirma dėl bendro sąnaudų lygio padidėjimo per pastaruosius kelerius metus. 2024 m. maisto kainos kasmet gali šiek tiek kristi. 2022 m. buvo itin sunkūs dėl staigaus žaliavų kainų kilimo. Trąšų kainos pakilo daugiau nei 80%, kilo didelis susirūpinimas dėl el. kainų ir ar jos pakaks, ypač rudenį ir žiemos pradžioje. Šiais metais žaliavų kainos gerokai kris, tačiau paskolų palūkanų normų padidėjimas didins išlaidas, ypač ūkiams, kurie daug investavo. Vyresnysis žemės ūkio ekonomistas Päivi Kujala teigia, kad vis tiek šiemet kaštų lygis jiems išlieka aukštesnis nei ankstesniais metais, o tai mažina pelningumą, ypač gyvulininkystės ūkiuose. Žemės ūkio pelningumas išliks silpnas, o skirtumai tarp ūkių ekonominėje situacijoje didės. Padidėjusias išlaidas ir praėjusių metų ekonominius sunkumus atspindi sumažėjusi tiek kiaulienos, tiek ir jautienos gamyba. Savo ruožtu kylančios kainos silpna perkamąją galią bei mažina kiaulienos ir jautienos paklausą ir verčia vartoti pigesnes skerdenos dalis. |
| 23-04-19 | 2022 m. FI gyventojų poilsinių kelionių skaičius į užsienį, palyginti su 2021 m., išaugo beveik trigubai. Populiariausios suomių kelionės kryptys buvo EE, SE ir Ispanija. | <https://www.hs.fi/talous/art-2000009529195.html>; <https://stat.fi/en/publication/clgg6j95f46jt0bw5vk5emu6b>; <https://stat.fi/en/publication/cl8jsy4t97cmf0cvzi49wqe54> | FI St.D. paskelbė, kad 2022 m. FI gyventojų poilsinių kelionių į užsienį, palyginti su 2021 m., išaugo beveik trigubai. Iš viso užfiksuota 5,7 mln. laisvalaikio kelionių į užsienį. Ši skaičius apima keliones su nakvyne, kruizines ir vienos dienos keliones. Populiariausios suomių kelionės kryptys buvo EE, SE ir Ispanija. Nors į EE ir SE buvo surengta akivaizdžiai daugiau poilsinių kelionių nei 2021 m., jų skaičius vis dar buvo toli nuo to lygio, kuris buvo iki pandemijos. FI St.D. duomenimis, turizmas šalies viduje 2022 m. sugrįžo į priešpandeminį lygį. Vietinių laisvalaikio kelionių su nakvyne skaičius, palyginti su 2021 m., sumažėjo ~1/10. Jų skaičius sumažėjo visuose regionuose. Nakvynių skaičius laisvalaikio rezidencijose nuo 2021 m. sumažėjo maždaug ~1/6. Kita vertus, pastebimas ženklus verslo kelionių skaičiaus augimas. 2022 m. buvo ~2,6 milijono vietinių verslo kelionių su nakvyne, o tai yra 1,5 karto daugiau nei 2021 m., tačiau jų beveik 1/3 mažiau nei prieš pandemiją. Savo ruožtu įvyko ~1 mln. verslo kelionių į užsienį su nakvyne. Jų skaičius buvo daugiau nei 3 kartus didesnis nei 2021 m., tačiau 2019 m. jų buvo perpus daugiau. Iš viso FI gyventojai 15-84 m. grupėje įvyko ~33,3 mln. kelionių, įskaitant šalies vidaus ir užsienio laisvalaikio keliones, taip pat verslo ir profesines keliones su nakvyne. Bendrai ~5 mln. mažiau kelionių nei prieš pandemiją. |
| 23-04-19 | Suomijoje bankrotų skaičius didžiausias per aštuonerius metus | <https://www.hs.fi/talous/art-2000009528498.html> | Įmonių bankrotų skaičiaus augimas kovą nurimo, tačiau šis skaičius išliko aukščiausiame lygyje per daugelį metų. Remiantis 04 19 FI St.D. paskelbtais duomenimis, praėjusį mėnesį buvo inicijuoti 246 bankrotai, o tai yra 5 bankrotais mažiau nei atitinkamu 2022 m. laikotarpiu. Sausį–kovą inicijuotų bankrotų skaičius siekė 873. Šis skaičius yra beveik 1/3 didesnis nei 2022 m. Bankrotų skaičius akivaizdžiai augo sausį - vasarį. FI verslininkų vyr. ekonomistas Juhana Brotherus pažymėjo, kad bankrotų skaičius išaugo iki aukščiausio lygio per aštuonerius metus. Jų augimą lėmė bent dvi priežastys: prastos ekonominės perspektyvos ir tai, kad koronaviruso subsidijos atidėjo bankrotus. Jis prognozuoja, kad padidėjusios palūkanų normos ir išlaidos turės įtakos ypač statybų pramonėje. |
| 23-04-20 | Nors Olkiluoto АЕ 3-sis reaktorius leis ateityje sumažinti elektros kainas, elektros kainų svyravimas vis tiek išliks. | <https://www.hs.fi/talous/art-2000009526481.html> | Ateityje Olkiluoto АЕ 3-sis reaktorius leis sumažinti elektros kainas. „Finnish energy“ direktoriaus Jukka Leskelä, teigimu, šiuo metu 3-jo reaktoriaus eksploatavimas dar porą mėnesių neturės didelio poveikio elektros kainai, bet ateityje tai keisis. Anot jo, pastarąsias keletą dienų elektros energijos, pagamintos naudojant branduolinę energiją, gamybos pajėgumai sumažėjo dėl kasmetinės Olkiluoto AE senųjų reaktorių patikros. Jis prognozuoja, kad per ateinančius kelerius metus elektros energijos tiekimas augs greičiau negu paklausa. Jis teigia, kad dėl vėjo energijos, kurios atsiranda vis daugiau, artimiausiu metu el. kaina savaitės svyruos labiau nei prieš kelerius metus. Taip pat šiek tiek jau prisideda ir el. saulės energetika. Vis dėlto, Leskelä teigia, kad elektros kaina kartais bus ir didelė, nes jos augimą sudėtinga įvertinti dėl el. energijos paklausos tais laikotarpiais, kai vėjas būna silpnas. Jis taip pat pažymėjo, kad auga pramonės kaip energijos vartotojo susidomėjimas kartu su elektros energijos gamintoju statyti mažesnės galios AE, t.y. tokiu būdu užsitikrinti reikalingą el. kiekį savo pačios reikmėms. Šiuo metu vasaros ir visų likusių metų kainos svyruoja vidutiniškai tarp 5-7 ar 8 cnt už KW/h per mėnesį. |
|  | Dėl Suomijos narystės NATO bus atnaujintas PVM aktas | <https://vm.fi/-/arvonlisaverolakia-paivitetaan-suomen-nato-jasenyyden-vuoksi> | Finansų ministerija paskelbė, kad bus iš dalies pakeistas iš dalies PVM įstatymas. Finansų ministerija 2023 4 2023 12.30 val. Pasak pranešimo spaudai. PVM įstatymas keičiamas dėl FI narystės Šiaurės Atlanto sutartyje pasikeitimų, kaip to reikalauja PVM direktyva. Pakeitimai susiję su gynybine veikla NATO gynybos aljanse. Siūloma, kad FI vykdomas prekių ir paslaugų pardavimas kitų Šiaurės Atlanto sutarties šalių ginkluotosioms pajėgoms ir jų vykdomas prekių importas į FI tam tikromis sąlygomis bus atleidžiamas nuo PVM, kai šių valstybių ginkluotosios pajėgos dalyvauja bendroje gynybos veikloje už savo valstybės ribų. Siūlomas teisės aktas yra turėtų įsigalioti kuo greičiau. |
| 23-04-21 | Parama branduolinei energetikai Suomijoje pasiekė rekordinį lygį. | <https://www.hs.fi/talous/art-2000009533270.html> | "Finnish Energy" užsakymu atliktos apklausos duomenimis, FI gyventojų parama branduolinei energetikai pasiekė rekordinį lygį. Net 68% respondentų ją vertina teigiamai ir tik 6% neigiamai. Parama jai nuolat matuojama nuo 1983 m., tačiau tokio aukšto vertinimo dar nebuvo niekad. 31% respondentų vertino branduolinę energiją labai teigiamai, o 37% - teigiamai, 1% labai neigiamai ir 5% - neigiamai. 69% respondentų yra tos nuomonės, kad branduolinė energija yra svarbi kovos su klimato kaita priemonė. |
| 23-04-21 | Suomijos Banko besiformuojančios ekonomikos šalių tyrimų instituto "Bofit" paskelbtoje apžvalgoje prognozuojama, kad Kinijos BVP augimas 2023 m. sieks ~6%. | <https://www.bofit.fi/fi/bofit/ajankohtaista/uutiset/2023/bofit-kiina-ennuste-2023-2025-1/> ; <https://www.hs.fi/talous/art-2000009532765.html> <https://www.hs.fi/talous/art-2000009526597.html> | 04 20 FI Banko besiformuojančios ekonomikos šalių tyrimų instituto "Bofit" paskelbtoje apžvalgoje prognozuojama, kad Kinijos BVP augimas 2023 m. sieks ~6%. 2022 m. pabaigoje Kinija pakeitė savo politiką dėl koronaviruso ir oficialiais veiksmais sustabdė užsitęsusį NT sektoriaus nuosmukį. 2023 m. pradžioje ekonomika atsivėrė ir vidaus paklausa vėl ėmė augti. Tikimasi, kad 2023 m. investicijos į NT sektorių pradės augti ir iki metų pabaigos palaikys BVP. Tačiau ek. augimą vis dar riboja keletas veiksnių. Mažėja darbo jėgos, visuomenė sensta, griežtėja politinė ekonomikos kontrolė, o didelis skolos lygis daro įtaką įmonių pelningumui ir investicijoms. Tikėtina, kad ateityje investicijos į NT nepalaikys ekonomikos augimo tiek kiek anksčiau. Didžioji dauguma Kinijos turto yra investuota į būstą, kuris tapo žymiai mažiau patikima investicija. Dėl to gali sulėtėti vartotojų paklausos augimas. Pasaulinės paklausos perspektyvas ir toliau sunkina didėjančios pragyvenimo išlaidos ir didesnės palūkanų normos. Dėl to mažai tikėtina, kad Kinijos eksporto sektorius taps ekonomikos augimo varikliu taip, kaip tai buvo 2020-2021 m. laikotarpiu. NT sektoriaus atsigavimas taip pat padės didinti BVP augimą iki 4% 2024 m. Vėliau, kaip prognozuota anksčiau, ek. augimas išliks ties 3% riba. |

Parengė Viktoras Gudavičius

Suderinta: LR Ambasadorius Suomijoje Giedrius Kazakevičius

Patarėjas Viktoras Gudavičius, Tel.:+358 40 801 0195, [viktoras.gudavicius@urm.lt](mailto:viktoras.gudavicius@urm.lt)

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)